 Wongnaj tastingพามาชิมอาหารที่ร้าน "Stone & star" อยู่ริมถนนซอยชิดลม อยู่ก่อนถึงเซ็นทรัลชิดลม ในร้านมีที่จอดรถสะดวกครับ

 ร้านใหญ่ ตกแต่งแบบสวยงามทุกรายละเอียดตามคอนเซป stone & star รู้สึกเหมือนอยู่ในหนังคลาสสิคแนวอวกาศ เมนูเค้าก็ทำมาสวยมาก

 อาหารเครื่องดื่มแนว pub & restaurant มีตั้งแต่กับแกล้ม อาหารกินเล่น ไปจนถึงจานหลักหนักๆแบบกินเอาอิ่ม เครื่องดื่มหลากหลาย เบียร์สด คราฟเบียร์ ไวน์ ค็อกเทล เหล้าต่างๆ มีครบครับ

 อาหารที่ได้ลองชิมก็มีทั้งอาหารไทยและฝรั่ง เมนูง่ายๆที่เราคุ้นเคยกันดี เอามานำเสนอแบบง่ายๆ ไม่ต้องไปดัดแปลง ไปฟิวชั่นให้มันยุ่งยากครับ


☆ เชฟสลัด 390฿
 สลัดรวมมิตรทะเล ที่ใส่มาทั้ง กุ้งต้ม หอยเชลล์ย่าง ปูนิ่มชุบแป้งทอด ไข่กุ้ง ราดเดรสซิ่งน้ำใส

☆ กากหมูพริกเกลือ 230฿
 สุดยอดกับแกล้มเลยจานนี้ กากหมูทอดใหม่กรอบๆ ทอดพร้อมกับกระเทียมและพริกแห้ง รสจัดจ้าน เพลินมาก กินแล้วหยุดไม่ได้จริงๆ

☆ ซี่โครงแกะ 790฿
 ซี่โครงแกะติดกระดูก หมักเครื่องเทศแล้วเอาไปย่าง กลิ่นหอมดี ไม่มีกลิ่นสาบ แต่ย่างมาสุกไปหน่อย เนื้อเลยค่อนข้างแข็ง

☆ ไก่เหลืองบางแสน 230฿
 เมนูง่ายๆที่ปกติจะพบเจอแต่ไก่ย่างแห้งๆขายตามริมทะเลบางแสน หมักกะทิย่างมาเนื้อนุ่มชุ่มฉ่ำดี

☆ ล็อบสเตอร์ผัดพริกเกลือ 1,350฿
 ล็อบสเตอร์ทั้งตัว เอาไปผัดพริกเกลือแบบจีนๆ ผัดมาแห้งๆ ปรุงมาจัดจ้าน ถึงรสพริกกระเทียม


 ร้านสวย เหมาะจะมาสังสรรค์ นั่งกินนั่งดื่ม เครื่องดื่มมีให้เลือกเยอะดี อาหารราคาสูงหน่อยตามสถานที่และบรรยากาศ ช่วงเย็นมีดนตรีสดเล่นด้วย พนักงานบริการดี รวมๆแล้วใช้ได้เลยครับ
